Lo-Renz-O/malagasy-sentence huggingface dataset:
Kodiaran-tsarety ny fiainana ka mifandimby ambony sy ambany. Mifamahofaho ao ny mamy sy ny mangidy. I harioley dia anisan’ny mpanoratra manasongadina ny hamafin’ny onjam-piainana. Fa inona marina moa ity antsoina hoe onja ity? I régis rajemisa raolison dia manambara fa fivalombalonan’ny rano tsofin’ny rivotra 105 no ato hoe onja. Anisan’ny tara-kevitra lehibe iray voizin’i harioley ao amin’ny asa sorany ny onjam-piainana. Anehoany izany avokoa na ny fiainana ara-nofo, na ara- tsaina, na ara-panahy. Tsy finaritra nitanisa na nanasongadina an’ireo fotsiny izy, fa nanana ny fihetsiny manokana koa nanoloana izany toe-javatra izany. Hojerena tsirairay ny mikasika izany.
Ny filana serasera eo amin’ny sehatry ny fampianarana sy ny fanabeazana tsy azo odian-tsy hita ny sehatry ny fanabeazana sy ny fampianarana raha ny filana serasera amin’izao vaninandro izao no resahina. Efa maro mantsy ankehitriny ireo sekoly na toeram-panabeazana no mampiasa fitaovana avo lenta toy ny solosaina ho enti-mampita fahalalana. Na izany aza dia tsy vitsy koa ireo mbola mampiasa ny fomba mahazatra ka mampiasa ny am-bava ho fomba fampitam-pahalalana sy fampiasana boky. Na ny fampiasana fitaovana na ny amin’ny fampiasa boky sy fampitana am-bava dia ilaina fahaiza-miserasera avokoa. Ary io fahaiza-miserasera io no fototry ny fahombiazana eo amin’ny sehatry ny fanabeazana sy fampianarana. Tsy izany ihany anefa, fa isan’ny iankinan’izany fahombiazana izany ihany koa ny filan’ny mpampianatra sy ny mpianatra serasera eo amin’ny andavanandrom-piainany fa indrindra eo amin’ny sehatry ny fampianarana. Satria ny mpianatra sy ny mpampianatra dia miaina ao anatin’ny fiarahamonina, noho izany dia tsy maintsy manaraka ny onjan’ny fiarahamonina izy ireo, tsy maintsy miaina ny zava-misy na ny lafiny politika, na ny lafiny toe-karena, na ny lafiny sosialy indrindra fa ny lafiny kolontsaina sy ny serasera. Ary ireo rehetra ireo no mitaiza sy mamolavola ny olona tsirairay. Araka izany, dia miainga avy amin’ireo ny zavatra mahaliana sy mahasarika azy, ary mifamatotra amin’izany ny serasera nahazatra azy. Ankoatra ny eo anivon’ny fiarahamonina anefa dia isan’ny mamolavola ny mpianatra ihany koa ny any an-tsekoly. Raha ny lafiny serasera dia ny eo amin’ny fifandraisana amin’ny samy mpiara-mianatra na mpiara-miasa, ao amin’ny fifandraisan’ny mpianatra sy ny mpampianatra na mpanabe, eo amin’ny fampitana lesona sy fanadinana, ny manodidina ireo no mamaritra ny filana serasera eo amin’ny sehatry ny fampianarana
Mpanoratra manana endrika asa soratra miavaka araka ny efa namahavahana azy tany amin’ny fizarana faharoa 2.1.2. Dia misy endrika miavaka tokoa hita ao amin’ny tononkalon’i jo andrianasolo, indrindra eo amin’ny rima fampiasany. Raha natao ny fampitahana izany tamin’ny an’ireo mpanoratra hafa dia tsy mbola nahitana toa ny azy mihitsy. Ary nefa tsy kisendrasendra ilay izy, fa saika ny tononkalony amin’ny ankapobeny no manana izany endrika izany. Tsy fitiavana te hiavaka fotsiny no ifikirany amin’izany, fa ao ilay fitiavana hisarika ny mpamaky. Heverina fa mahasarika kokoa ny olona ny zava-baovao sy miavaka amin’ny an’ny maro. Koa rehefa liana amin’io endrika vaovao io ny olona dia mety ho liana ihany koa amin’ny vontoatin-kevitra, ary dia haharay mora foana ny hafatra manokana tian’ny mpanoratra hampitaina aminy.
Lavin i sahondra sy i rondro izany fisainana izany. Amin izy ireo dia tokony hahay hanararaotra ny andro ahavelomany ny mpino an andriamanitra, ka hanao izay hihavanana amin ny olon-drehetra ry olombelona adala! Hoy i sahondra nisafoaka, ry tsy mahay mananaraotra ny fahasoavana lehibe indrindra nomen andriamanitra azy. 208 tokony hampieritreritra anareo izany hahatonga anareo hanararaotra ny fotoan andro kely hahavelomana eto ambonin ny tany mba hahaizana miara-miaina mamela ny heloky ny diso, mifaly eo anivon ny fianakaviana. 209 hoy i rondro. Io fisainan i sahondra sy i rondro izay mitory fahaiza-miaina io no maha kristianina ny kristianina, sady fandresan-dahatra izay tsy mino hanatona an andriamanitra.
Ny ravi-nihintsana ho maina ihany! Ny very fanahy no mitana saoka, fa ny te-ho mpandresy mitraka hatrany! V. A tak.52 and 1 ao amin’ny gasikarako indray, dia fanabeazana ny mpamaky ho tia ny tanindrazana, izay sady fiandohana no fiafarana no ataony. Avoitran’ny fampiasany ny tsoraka izany vovoka no niandohana sady mbola hodiana koa! Ary izao inoakao marina fa ny vovoka niaviako sady mbola hiverenanko dia taminao tokoa ry gasikara tanindrazako! Ry gasikara tany tiako! A tak.11 and 1 125- ny baraingo ?
Marihina fa mampiasa ny hasimpeo o ny fitenim-paritra, indrindra ny fiteny tavaratra sy avaratra atsinanana. Mety hiseho amin’ny endrika o sy t io hasimpeo io. Misy amin’ny fiteny malagasy vitsivitsy aza ny hasimpeo o sy t noho izany, misy ny fifamaliam-peo o o sy o t ireo fifanovan’ny voanteny etsy ambony dia manana endrika jonkok jôko ’dzoku , dosa tr sa ’trtsa ho an’ny fiteny antankarana.
Avy amin’ny maso no ipoiran’ny ranomaso. Hita miverimberina ao amin’ny tononkalon’ i asiniony izany teny na andian-teny maneho ranomaso izany. Indro àry asehonay amin’ny alalan’ny fafana eto ambany ireo teny na andian-teny maneho ranomaso ireo teny na andian-teny takila misy ny tononkalo isan’ny teny isan’ny tononkalo ranomaso t91 , t79, t86 3 3 bongomaso t57 1 1
Eo amin’ny fampiasana fanoharana indray dia saika ny ohabolana rehetra no ahitana io fanoharana io; ka ny oharina dia ny olona foana, fa ny anoharana dia mety zavatra na biby na zavaboary hafa na toetr’olona heveriny ho ratsy na tsara. Amin’ny ankapobeny izany dia mitodika foana amin’ny olona tsirairay na ny antokon’olona na ny fiarahamonina mihitsy ny sarin-teny fanoharana ao amin’ny ohabolana. Azo lazaina fa mahafeno ny fepetra maha-kanto ny literatiora ny ohabolana; satria hain’ny mpamorona azy ny mampiditra sarin-teny ao anatin’ny asany ao. Tsy vitan’izany ihany fa mbola miavaka izy ity amin’ny fahaizany maneho hevitra sy mandrindra izany ary fahaizany manaitra ny mpihaino mba hanongilana ny sofiny ka hisintonana ny sainy sy hambabo ny fo amam-panahin’izy ireny.
Heverina àry fa takin’ny vanin’andro ankehitriny ny hanazarana ny mpianatra any an- tsekoly hifanerasera akaiky amin’ny gazety. Isan’ny lalana ahatratrarana izany ny fampiasana ny lahatsoratra an-gazety ho fitaovam-pampianarana, araka ny efa nandinihantsika azy tao amin’ny fizarana faharoa. Torolalana sy andram-pandrafetana mikasika izany fanazarana izany indray kosa àry no hatrehintsika ato amin’ny ity fizarana lehibe farany ity.
Fanitsiana azo raisina tsy tokony hatao ho zava-dehibe eo amin’ny fiainana ny fitiavam-bola tafahoatra. Andinin-tononkalo tokana, fohy no manambara izany. Ny tononkalo fenitra indray, dia manolo-tsaina ho an’ireo mahatsiaro tena fa resy eo amin’ny fiainana ny fahaiza-mamolaka ny hambom-po raha tojo sy sendra izay faharesena no tena fiarovana irony zo,
Miavaka ihany koa ity tantara ity raha ny fomba nanehoan’ ny mpanoratra ny mpandray anjara fototra no jerena. Raha nandinika tsara isika dia roa ny mpandray anjara fototra tao amin’ ireo tantara foronina roa efa nohadihadina ireo, ary ny lehilahy amin’ izy roa ireo no tena mitana izany anjara toerana izany voalohany. Ato amin’ ny orimbaton’ny fiadanana indray dia, tokana ihany ny mpandray anjara fototra sady vehivavy tsy iza izany fa razanajaza mba hahalalantsika bebe kokoa ny momba azy dia andeha hojerena ny fiaviany, ny toetrany, ary ny farim-piainanay sy ny andraikiny a. Ny fiaviany
Capen certificat d’aptitude pédagogique de l’ecole normale crépas le conseil régional de prévention de l’abandon scolaire c. P. E conseil pédagogique d’etablissement c. I. E conseil pédagogique inter-etablissement fram fikambanan’ny ray aman-drenin’ny mpianatra lah laharana mineseb ministère de l’enseignement secondaire et de l’education de base o. M. S. Organisation mondiale de la santé opera observation des pratiques enseignantes dans leur rapport avec les apprentissages des élèves tic technologies de l’information et de la communication uqam université du quebec a montréal vt valinteny azo avy tamin’ny mpianatra
Azo tarafina avy amin’ny fandraisam-pitenenana ao anaty fiarahamonina ny lalànan’ny endrika, satria ao no mifandray sy mifanerasera ny olona. Andaniny, azo takarina avy amin’izay lazainy ny fihetseham-pony sy ny fiheverana manokana ananan’ny mpiteny. Ankilany kosa dia azon’ny mpiteny aseho ihany koa, amin’ny fahafehezana io lalànan’ny endrika io, ny sary izay tiany ho hitan’ny itenenana eny aminy, sary izay tsy voatery hifanandrify amin’izay ao anatiny. Mifandray betsaka amin’ny ethos ao amin’ny fandresen-dahatra ity lalàna ity. Rehefa miteny ny olona dia mampita sarin’ny tenany tiany ho voarain’ny itenenana tezitra, faly izay mety ho iniana na tsia fa indraindray mety mandeha ho azy. Ny mpiteny dia maneho hoa iza izy? Inona no endrika tiany ho hita ao anatin’ny zavatra teneniny? Asehony amin’ny fomba fisehony na fanehoany hevitra izany. Koa ny ethos dia mifamatotra amin’ny lahateny sy ny anjara asa kendren’ny lahateny fa tsy amin’ilay olona amin’ny maha olona azy akory, satria ny endrika aseho no ahafahana manome lanja ny zavatra teninenina. Ohatra ny ombin-tsarety sy ny olona a. Aoka aloha re, tompoko, mba haka aina kely,
Araka izany, na ireo havana na izay heverina ho ray aman-dreny dia nandiso fanantenana avokoa teto amin’ ity vanim-potoana ity. Tsy nahagaga araka izany raha toa ka nihira ny fahadisoam-panantenana avokoa ireo mpanoratra malagasy tamin’ity vanim-potoana ity. Tsy ireo mpanoratra ireo ihany akory araka izany no nivetso ny fahadisoam-panantenana fa eo ihany koa ireo mpanoratra hafa toan-dry nalisoa ravalitera araka ny hita amin’ny asa sorany manao hoe handingana taona maromaro isika anaka ka izay niseho tamin’ny 1965 efa nahazo fahaleovantena ny firenentsika anaka. Tsy azonareo an tsaina-mihitsy ity hafaliana sy fanantenana vokatr’izany. Faly satria afaka tamin’ny fitondram-panjanantany ary manantena fa hamiratra amin’izany ny masoandrom-pahafahana kanjo 186 tsy nahagaga raha toa ka niventso ny fahadisoam-panantenana ny mpanoratra satria nandaitra ny fanjanahan-tsaina nampiharina teto madagasikara. Mazava ho azy araka izany fa ilay saina voavolavolan’ny fanjanahantany no nentina niaina tao amin’ny repoblika voalohany. Manginy fotsiny ny mbola fampidiran’ny frantsay ireo karazana kolontsaina tamin’ny repoblika voalohany. Iaraha-mahalala rahateo fa mbola i frantsa no tao ambadiky madagasikara tamin’io fotoana io187. Hamaranana izany dia andeha ho fintinina ao anaty fafana ireo zava-nisy ara-tantara sy ny akon’izany teo amin’ny votoatin’ny tantara foronina.
Ny lalan-tsaina ara-drafitra sy ara-piofohana nampivadina, miampy ny pragmatika, no nitondrana ny fanadihadiana. Ny fizaràna voalohany no nahatsapana fa ny mpamaritra manondro no fototra iorenan’ny mpanondro fa tsy ny mpisolo manondro na dia eo aza ireo sokajin-teny sasany. Ny mpamaritra manondro no iaingan’ny mpiteny raha misy zavatra tiany haseho. Hialana amin’ny fiveremberenan’ny teny no anasarahan’ny mpiteny ny mpanondro amin’ny tarika anarana faritana, ampiasany azy mandeha irery ka amin’izay vao mpisolo izy. Fantatra tamin’ny fandinihana natao ihany koa fa ahitana ny sokajin-teny mpanoritra manondro ihany koa ny fiteny nodinihina.
Sotroin ireo biby fiompy, hanasana vilia sy vilany ary ireo fitafy, sns. Niezaka nitahiry rano izahay, hoy ilay renim-pianakaviana, nampiasa fanadiovan-drano. Ohatra faharoa ihany koa, ny fampitafiana ireo zaza madinika. Any ambanivohitray manko, hoy ilay renim-pianakaviana, tsy mahavatra mampanao pataloha ny zaza madinika. Nitondrako short kely maromaro avy aty, hoy izy, hampanaoviko azy ireo. Fahatelo ny fanaovana kapakapa rehefa eo an-tanàna, ary kiraro matanjaka rehefa ho any an-tsaha. Any tokoa mantsy no tena ilaina ireny ho fiarovana ny tongotra amin ny zavatra maro samihafa. Manaraka izany ny fanaraham-baovao amin ny radiô. Eo ihany koa ny fanatonana tobim-pitsaboana rehefa marary, fa tsy fanaovana dokotera tena, izay fomban ny mponina any ambanivohitr izy ireo. Nisy fotoana manko nandalovana aretina ny zanakay tany, hoy ihany ilay renim-pianakaviana. Na dia teo aza anefa ireo fomba amam-panao vaovao notanan izy ireo izay, dia tsy ny rehetra akory fa nisy ihany ny navelan izy ireo rehefa tonga tany an- tanindrazany, izay horesahintsika manaraka izao.
Ny lafiny fahasalamana sy fanabeazana ary finoana dia tsy maintsy hita ao anatin’ny fiarahamonina rehetra, toy izany koa ny ao amin’ny fiarahamonina antemoro. Mifameno hatrany ireo, ny fanabeazana sy ny fitandroana ny fahasalamana dia mila finoana ny fanabeazana miankina amin’ny finoana, ny fitsaboana nentim-paharazana 1-3-1-ny fahasalamana misy endrika fitsaboana roa ao vohipeno dia ny fitsaboana nentim-paharazana toy ny fampiasana ny sorabe, ny zava-maniry atao tambavy na ahosotra sy ny fitsaboana siantifika izay hita eny anivon’ny hopitaly. Manana toeram-pitsaboana roa lehibe ny distrikan’i vohipeno dia ny hôpitaly be ara-panjakana ao amin’ny renivohitra izay fitsaboana ny aretin-tratra, toerana fanaraha-maso ny fahasalaman’ny vehivavy bevohoka ary toeram- pitsaboana manara-penitra iray an’ny misionera katôlika hôpitaly henintsoa izay manao fitiliana, fandidiana saingy andoavam-bola.
Fanangonan- kevitra famakafakana famenoan-kevitra famerenana angon-kevitra azo avy amin’ny mpia- natra tsirairay na avy amin’ny tarika hazavain’ny mpianatra na solon- tenan’ny mpianatra ny heviny afaka manampy fanazavana izay te hanao izany afaka manontany ny rehetra omena lanja ny hevitra marina ahitsy ny hevitra mila izany arodana ny hevitra mivaona tanteraka atao ny famenoana ny hevi- tra azo avy amin’ny mpiana- tra mba hahatomombana tsara ny vontoatin-desona. Na atolotry ny mpampia- natra avy hatrany izany rehefa tery ny fotoana, na tantanany aloha ny mpia- natra hahita izany. Tombana fitiliana
Manaraka izany, tolorana fisaorana feno ihany koa ireo rehetra tsy nikely aina nanampy anay. Tononona manokana amin’izany ireto rahajarizafy monique mpitantana ny cinemedia randriambololonirina lova nantenaina tompona andraikitra ao amin’ny minisiteran’ny kolontsaina momba ny s. M. Na filohan’ny t movie razafindrato gérard anisan’ny mpanatontosa an’ny malok’ila randriamizaka elinah lalao tompon’ny raoelina prod. Tsy hadino ny andiany fanilo indray mihira taminay. Niray vatsy sy aina ary nankahery anay. Nanoro mandrakariva amin’izay mahasoa. Notanterahantsika tokoa ilay teny fanevantsika hoe fahaizana ombam-pahendrena. Fisaorana no atolotray anareo tapaka sy namana rehetra nifanampy taminay. Ny farany nefa tsy kely dia ny fianakaviana manontolo, ny loharano nipoirana ary ny mpiray tampo. Ny fankaherezanareo sy ny fanohananareo no nanome hery ho anay ka nahatraranay izao dingana farany izao. Dia samy ho tahin’andriamanitra anie isika rehetra tsy ankanavaka.
Sarotra ihany ny mamantatra ireo voambolana heverina fa efa hainrny mpianatra sy ny voambolana vaovao tokony hampianarina azy. Raha ny mikasika ny antsipirihanrny voantoatin-desona aminrny taranja iray no sahaninrny voambolana mahazatra, dia mikasika ireo hevi-teny kosa ny voambolana vaovao. Ity farany no ampianarina tsikelikely ny mpianatra. Ny ataonrny mpanoratra boky, araka izany, dia ny manavaka ireo teny sarotra, ary
Nisoko mangina tany ambadik’ireo tara-kevitra samihafa notanisaina teo aloha ireo ny fitiavan-tanindrazana niredareda tao am-pon’ny poeta sy ny fanoheran’ny malagasy ny fanjanahantany. Endrika iray nisehoan’ny tolona nataon’ny poeta, ho fiarovany ny maha-malagasy sy ho fanarenany ny fireneny, ny fanapariahany ireny tara-kevitra isan-karazany ireny tany amin’ny asasorany. Ny tononkalo no fitaovana iray makadiry teo am-pelantanany nitaterany ny zava- nisy sy nanefeny ny toe-tsain’ny olona. Notairin’ny mpanoratra ireo izay mbola natoritory sy varimbariana, mba handinika akaiky ny fiainam-pireneny. Tsy ampy, hoy izy ireo, ny mitazantazana sy ny mihainohaino fotsiny, fa ny mandray andraikitra avy hatrany, amin’ny alalan’ny fanohanana ny tolona izay atao ho fitakiana ny fahaleovantena no tena tanjona. Voaporofo, tamin’ny alalan’ny famakafakana ireo tononkalo vitsivitsy teo am-pelantananay ireo, ny fifamatoran’ny zava-nisy sy ny endrika anatin’ny literatiora malagasy tamin’ity vanim-potoana 1945 1960 ity. Tsapa tamin’izany fa tena taratry ny zava-misy tokoa ny literatiora.
Noezahinay navoitra ny mpandray anjara amin’ny ôsi-baiavy. Mazava ho azy fa ny vehivavy no mandrakariva manatanteraka ny ôsi-baiavy, kanefa misy ihany koa ny lehilahy afaka manao an’izany. Somary teren’ny fiaraha-monina ny zaman-jaza hanao an’izany ; misy eo an-danin’izany ny lehilahy manana talenta amin’ny ôsi-baiavy, izay mirotsaka an-tsitra-po amin’ny fanatontosana azy.
Ii- fanatanterahana ny asa ny harivan’io andro io ihany dia nanomboka ny asa ary mpiasa 300 isan’andro no manatanteraka azy. Ireo no olona notsongaina tany amin’ny fokontany ary ny sefo fokontany no niandraikitra ny fandraisana azy ireo. Ny kaominina dia nandray vonona fotsiny ary izay lisitra 300 tonga tao aminy voalohany ihany no voaray araka ny nifanarahana tamin’ireo sefo fokontany.
Ny endriky ny tombana manampy ny mpianatra amin’ny fahafehezana ny lesona iray ny fisian’ny fampiharana atao. Tsy ampy ny lesona teôria omena, raha tsy misy ny fanazarana hatao. Any amin’ny fampiharana mantsy no ahatarafana ny fahazoan’ny mpianatra ny fahalalana nomena azy. Araka izany, raha tsy misy ny fampiharana, dia tsy ho hita mihitsy ny haabom-pahalalan’ny mpianatra. Ireto avy no endriky ny tombana hita tao amin’ny kilasy famaranana natrehina famerenan-desona fampiasana fitsapana. Ireo no andeha hojerena tsirairay. ? Ny famerenan-desona mampiorina ny fahalalana eo amin’ny mpianatra ny fisian’ny famerenan- desona. Indraindray mantsy ny mpianatra mandika diso na tsy mahazo tsara ny lesona nomena akory. Noho izany, ny fisian’ny famerenan-desona no mameno ny banga ao amin’ny tsirairay. Nanao izany famerenan-desona izany i a. Tsy mba nanao kosa i b, koa izay hita tao amin’i a no indro atolotra. Ohatra 1 andro tamin’ny 27 janoary 2011, tao amin’ny ta 8. Lesona nadinina momba ny marina santionana fanontaniana milazà vokatra tsara telo ateraky ny fanaovana ny marina manomeza ohabolana telo momba ny marina milazà tenina mpandinika telo momba ny marina. Ohatra 2 andro tamin’ny 21 febroary 2011, tao amin’ny td 4 lesona nadinina ny tody santionana fanontaniana milazà famaritana roa momba ny tody manomeza ohabolana telo momba ny tody milazà tenina mpandinika telo momba ny tody.
Ny tohan-kevitra dia mikendry ny hanohana na hanohitra hevitra iray. Izany fenitra izay miendrika fanohanana na fitsipahan-kevitra izany, dia azo avy amin’ny fifandrohizan’ny hevitra aroso sy izay tohan-kevitra arafitra miaraka aminy. Ny fanohanan-kevitra dia mampiasa teny mpampifandray maro samihafa. Ireny teny ireny dia mametraka fifandraisana mandrakariva eo amin’ny hevitra aroso sy ny tohan-kevitra hahafahana manatsoaka fehin- kevitra. Azo lazaina fa fototra amin’ny fanohanan-kevitra ny fehin-kevitra azo avy amin’ny fifandraisana ateraky ny fifampiterahan-kevitra na syllogisme2.
Fandikana lesona ora 15 min ny fomba fitsikerana famaritana ara-bakiteny, ny teny hoe fitsikerana dia anarana ahazoana ny matoanteny hoe mitsikera, izay midika hoe manaratsy na manakiana. Araka izany, ny atao hoe fitsikerana dia fanaratsiana na fanakianana ny tsy mety ataon’ny olona iray, na io fihetsika na teny avoaka. Ohatra ray aman-dreny manakiana ny fomba fitafin’ny tovovavy ankehitriny.
Ohatra 3 tononkalo nosoratan’i nalisoa ravalitera, mitondra lohateny hoe sedra sedra andresena sedra itrakana ! Sedra isandratana miady ! Manantena ! Misedra fitsapana ! Hahazo avarapatana ! Fampanantenana ny vahoaka kosa no ataon’ny mpanoratra eto. Ao ambadiky ny mangidy mantsy, no misy ny mamy koa ny sedra izay tsy maintsy lalovan’ny vahoaka, dia sedra iandrandrany fiovana eo amin’ny fiainany. Noho izany, na mafy aza ny ady, dia tokana ny tanjona fiainam-baovao. Fifanomezan-tanana sy firaisan-kina no tena nimasoan’ny mpanoratra raha nanao fanentanana ny vahoaka tamin’ny alalan’ny asa sorany izy, nandritra ny tetezamita. Nitohy hatraty amin’ny repoblika fahatelo ny fandraisan’ny mpanoratra anjara tamin’ny raharaham-pirenena.
Ny mamarana ny ankamaroan’ny andininy misy amin’io tononkalo io dia tsoraka avokoa. Azo lazaina fa mirongatra ny fihetseham-pon’ny mpanoratra manolaona ny hasambarana iainanany eo anilan’ny olon-tiany. Manjary toa manakatra zavatra sarotra tanterahina mba hitohizan’ilay fahasambarana. Ny paradisa no nosafidiany. Ny paradisa izay toerana mirakitra ny tonga lafatra indrindra ary ahitana ny fahasambarana fara-tampony. Ny mpifankatia rehetra amin’ny ankapobeny, manana tanjona ho amin’izany toerana izany avokoa rehefa tsara ny fifandraisana. Ny tsoraka eto, mandoko ny fihetseham-po nateraky ny fahaiza-mandrindra ny fiainam- pitiavana tsy ho amin’ny adiady sy korontana fa mitady filaminana. Mbola mitatitra izany koa ny voalaza amin’ity andalan-tononkalo ity eny ireo rehetra ireo’zay akapoka ho iray ka mirafitra ho ianao no itiavako anao! Raha ireo no anombinana kely foana dia izay no antsoiko kosa hoe rava izao tontolo izao! 188
Tsy ny famelomana sy ny fampianarana ny ankizy ihany no adidin’ny ray aman-dreny fa azo lazaina ho misy hafa ankoatra ireo; mitaiza ny zanaka ao an-tokantrano izy ireo. Hatrany amin’ny fahazazany mihitsy no manomboka izany. Ny hanta sy ny angoty no anabeazana ny zaza, ho an- dratsimba georges tsy vitan’ireo fotsiny no itaizany azy fa miampy ny fandrotsirotsiana ataon’ny reny arahina hira malefaka. Izany no nataony dia ny hampipaka any amin’ny fanahin’ny zaza ny fitiavana feno ao anatiny izay hambomba azy amin’ny fiainany manontolo. Ny ray aman-dreny dia mitaiza amin’ny lafiny rehetra mba hahatonga ny zanany ho olom-banona rahatrizay. Tsy vitan’izay ihany no ataon’ireny masoandro amam-bolana ireny, mananatra ny ankizy izy ireo amin’ny tsy mety ataony. Ny teny no fitaovana iray ampiasaina amin’izany. Ny teny azo lazaina fa miantefa mivantana any amin’ny saina; beazina amin’ny alalan’ireny ny zaza mba ho afaka hiatrika ny fiainana ary mila matanjaka lalandava sy sahy misedra ny sarotra rehetra. Indraindray koa, amin’ny alalan’ny kapoka no nentiny mananatra ny ankizy. Famaizana mitory fitiavana izany, ny tsy hamerenany intsony ny tsy mety ataony no antony hibedesena ny zaza. Mba tsy ho lasa fahazaran-dratsy eo amin’ny fiainana dia tsy maintsy ahitsy ny fahadisoana. Amin’i abéline eléonore, miavaka tsara ny heviny amin’ny maha-mpanabe ny ray aman-dreny mpanabe ny ray izy no fototry ny fiainam-pianakaviana, andry iorenan’io fianakaviana io, noho izany tompon’andraikitra tanteraka izy amin’ny fanabeazana ny zanany ho tonga olom-banona. Maneho izany izay voalazany ao amin’ity ampahan- tononkalony ity nony kelikely indray dia nidongy ho raisin-dray, vao mangina sy minono, sady i dada no tononina, i dada ery tsy nahandry, koa nanolotra ny sandry, sady te hanary dia, niantso mora hoe avia55 mampilamina ny fiainan-tokantrano ny fisian’ny ray. Manolotra tambitamby ny ray ka mahatonga ny zanaka ho faly. Ambonin’izay dia hery fiarovana matanjaka ny sandry izay voalaza mazava ao amin’ny tononkalo, fototra ahafahan’ny olombelona miaro ny fananany ary sarobidy indrindra amin’ireny ny zanaka. Tsy vitan’izany fa ahafahana manatontosa ny fivelomana ihany koa. Ny sandry dia manambara fahavononana amin’ny adidy sahanina. Fanabeazana ara-batana sy ara-nofo no sahanin’ny ray eo anivon’ny fiainanm-pianakaviany. Manefy ny zanaka eo amin’ny saina amam-panahy, manolokolo azy ho olom-banona. Amin’i abéline eléonore dia taratry ny ankohonany ny ray. Maro ny voka-tsoa notazan’ny zanaka noho ny fanabeazana nataony. Endrika mampiseho ny fiarahamonina manontolo izy satria loham-pianakaviana ary mitana anjara toerana lehibe amin’ny fanabeazana. Tena lehilahy tokoa eo amin’ny tokantrano, ary izany indrindra no nahatonga ny mpanoratra nilaza hoe ny herin-tsaina, ilay fivoy taminao no nolaingosana 56. Izany dia midika fa olona manana ny maha-izy azy ny ray manoloana ny ankohonany ka mendrika halain’ny zaza tahaka mba hanandratana avo ny voninahiny. Mbola manambara izany izay voalazan-drandriamiadanarivo tokony hanana fitondran-tena mendrika fakan-tahaka ny ray amin’ny maha- mpanabe azy .57